**West Yorkshire** (čita se *Zapadni Jorkšir*) je ceremonijalna i metropolitanska grofovija na sjeveru Engleske.

Geografija
----------

West Yorkshire leži u regiji Yorkshire i Humber, ima površinu od 2029 km², na kojoj živi 2,226.058 stanovnika. Graniči sa sjeveroistoka sa gofovijom North Yorkshire, sa jugoistoka sa Grofovijom South Yorkshire, sa sjeverozapada sa Grofovijom Lancashire, sa jugozapada sa Grofovijom Greater Manchester i sa juga sa Grofovijom Derbyshire. Grad Wakefield u centru grofovije je administrativni centar.

Administrativno je podjeljen na 5 distrikta: City of Leeds, City of Wakefield, Kirklees, Calderdale i City of Bradford. To je urbani kompleks koji se razvio u dubokim kotlinama rijeke Aire i njene pritoke Calder, koje se spuštaju sa Penninesa na zapadu do doline York na istoku. West Yorkshire proteže se na sjever do pitoresknih dolina Airedale i Wharfedale.

Historija
---------

*Glavni članak: Yorkshire*
Historija West Yorkshira čvrsto je vezana uz Yorkshir, koji iako nikad nije bio jedinstveni county dijeli 
zajedničku prošlost sa ostalim Yorkshirima, preko Dinastije York. Današnji West Yorkshire nastao je nakon reforme lokalne uprave 1974. na temeljima starog Countya York, West Riding. 

Između 1974. i 1986. West Yorkshire bio je administrativna jedinica, od 1986. metropolitanski county izgubio je administrativnu funkciju, a njegovi konstitutivni okruzi postali su samostalne administrativne jedinice, ili unitarne jedinice. West Yorkshire je danas geografski i ceremonijalni county bez administrativnih organa.

Tokom 18.. i 19. vijeka zahvaljajući obilju hidroenergije, a kasnije parnih mašina pokretanih ugljenom iz lokalnih rudnika, razvila se tekstilna industrija. Tradicionalni tekstilni gradovi na brdovitom zapadu, među njima Huddersfield, Halifax i Bradford, odavno to više nisu, a i rudarstvo je u tom dijelu countya zamrlo. Danas su u tom kraju, uključujući i okruge Calderdale i Kirklees, najvažnije privredne aktivnosti proizvodnja papira, ambalaže i mašinogradnja.

Po istočnom dijelu countya krajem 20. vijeka rudarstvo je također dramatično opalo, tako da danas posluje samo jedan rudnik pored grada Pontefracta. Wakefield je jedini grad koji uz prehrambenu i mašinogradnju i nadalje ima snažnu tekstilnu industriju.

Leeds koji je ujedno i najveći grad Yorkshira i najveći trgovački i kulturni centar toga kraja, također je i snažan industrijski centar. Njegove tvornice proizvode elektroniku, kemikalije, namještaj, mašine i prehrambene artikle, pored tog on je grad brojnih izdavačkih kompanija i štamparija, važan financijski centar i grad sa dva univerziteta.

Izvori
------

1. 1 2 3 4 5 6 7 8 9 10 11  „*West Yorkshire*" (engleski). Encyclopædia Britannica. Pristupljeno 16. 10. 2016.

Vanjske veze
------------

***West Yorkshire*** na Wikimedijinoj ostavi

* West Yorkshire Combined Authority (`en`)

| * p
* r
* u
1974–1996 ←   Engleske ceremonijalne grofovije   → trenutne |
| --- |
| 
Bedfordshire •
Berkshire •
City of Bristol •
Buckinghamshire •
Cambridgeshire •
Cheshire •
Cornwall •
Cumbria •
Derbyshire •
Devon •
Dorset •
Durham •
East Riding of Yorkshire •
East Sussex •
Essex •
Gloucestershire •
Greater London •
Greater Manchester •
Hampshire •
Herefordshire •
Hertfordshire •
Isle of Wight •
Kent •
Lancashire •
Leicestershire •
Lincolnshire •
City of London •
Merseyside •
Norfolk •
Northamptonshire •
Northumberland •
North Yorkshire •
Nottinghamshire •
Oxfordshire •
Rutland •
Shropshire •
Somerset •
South Yorkshire •
Staffordshire •
Suffolk •
Surrey •
Tyne and Wear •
Warwickshire •
West Midlands •
West Sussex •
West Yorkshire •
Wiltshire •
Worcestershire
 |